Έγκιλμαρ Α΄ του Όλντενμπουργκ

Ο Έγκιλμαρ Α (γερμ. Egilmar) ή Άιλμαρ (γερμ. Eilmar, περ. 1040 - προ του 1112, πιθ. 1108) ήταν ο πρώτος Κόμης του Όλντενμπουργκ και άσκησε εξουσία από το 1101 ως το 1108.

Βιογραφία
Το όνομά του βρίσκεται σε έναν καταστατικό χάρτη του 1108. Ως γονείς του αναφέρονται ο θρυλικός "Ηλίας, Ιππότης του Κύκνου" (Helyas der Schwanenritter von Potenburg) και η Ρίχιτσα του ΌλντενμπουργκΓενεαλογία του Έγκιλμαρ Α΄. Νυμφεύτηκε τη Ρίχεντσα (Ρίκισα, Ρίξα), που σύμφωνα με τα χρονικά του Στάντε ήταν κόρη της Ίντα του Έλσντορφ και μάλλον του Ντέντο του Γκόσεκ (ή του ΆνταλγκερDonald C. Jackman, Canes palatini: Dynastic Transplantation and the Cult of St Simeon, p. 8 ή του Έτελερ του Στάντε, κόμη του Ντίτμαρσεν). Η σύζυγός του ισχυριζόταν ότι ήταν απόγονος του Βίντουκιντ, διάσημου αμύντορα των Σαξόνων και κύριο αντίπαλο του Καρόλου Α΄ των Φράγκων, κατά τους Σαξονικούς Πολέμους των ετών 777-785The Athenæum (1894), p. 494.

Ο Έγκιλμαρ Α΄ είναι ο γενάρχης του Οίκου του Όλντενμπουργκ, του οποίου μέλη ήταν δούκες του Όλντενμπουρκ, του Σλέσβιχ-Χόλσταϊν, του Λάουενμπουργκ, βασιλείς της Δανίας (από το 1448), της Νορβηγίας, της Σουηδίας, της Ελλάδας και αυτοκράτορες της Ρωσίας. Αν και ο κύριος κλάδος και ο κλάδος του Σόντερμπουργκ έχουν εκλείψει, υπάρχουν στις ημέρες μας απόγονοι όπως ο Χριστόφορος, τιτουλάριος δούκας του Σλέσβιχ-Χόλσταϊν (του κλάδου του Γκλύξμπουργκ)Michel Huberty, L'Allemagne dynastique, Volume 7, Giraud, 1994, , , η Μαργαρίτα Β΄ της Δανίας (του κλάδου Γκλύξμπουργκ-Δανίας), ο Χάραλντ Ε΄ της Νορβηγίας (του κλάδου Γκλύξμπουργκ-Νορβηγίας), ο Κωνσταντίνος Β΄ της Ελλάδας (του κλάδου Γκλύξμπουργκ-Ελλάδας), ο Κάρολος, πρίγκιπας της Ουαλίας (του κλάδου Γκλύξμπουργκ-Ελλάδας-Βρετανίας) και η Μαρία Βλαδιμήροβνα, τιτουλάρια αυτοκράτειρα της Ρωσίας (του κλάδου Σλέσβιχ-Χόλσταϊν-Γκόττορπ).Michel Huberty, L'Allemagne dynastique, Volume 7, Giraud, 1994, ISBN 2-901138-07-1, ISBN 978-2-901138-07-5

Απεβίωσε προ του 1112, πιθανώς το 1108 και τον διαδέχθηκε ο ομώνυμος γιος του Έγκιλμαρ Β΄.

Οικογένεια
Νυμφεύτηκε τη Ρίχεντσα του Ντίτμαρσεν και είχε τέκνο:
 Έγκιλμαρ Β΄ απεβ. 1143, κόμης του Όλντενμπουργκ

Παραπομπές

Κατηγορία:Κόμητες του Όλντενμπουργκ
Κατηγορία:Οίκος του Όλντενμπουργκ